Montcarles - Wikipèdia

# Montcarles

### Un article de Wikipèdia, l'enciclopèdia liura.

Lo Casinò de Montcarles

Montcarles (en ligur monegasc Monte-Carlu, en francés Monte-Carlo; ancianament en occitan Li Espelugas) es lo quartier mai prestigiós dau Prinicipat de Mónegue. Es celèbre per lo sieu casinò, li plajas, la mòda e per èsser estat elegit coma luec de residéncia de divèrsi personalitats famoï.

## [Modificar] Toponimia

Montcarles ten aqueu nom en onor dau prince Carles III de Mónegue despí lo 1r de julhet dau 1866. Aquela denominacion recenta s'adoptèt perque la consideravan coma mai adaptada a aqueu luec que li diïian avans Li Espelugas (en monegasc Ë Speřüghe). A partir de la sieu urbanizacion au sègle XIX e la fondacion dau Casinò, pensèron que lo vièlh nom portava malastre perque en alemand Spelunke (pl. Spelunken) auria significat quauqua ren coma "establiment dobtós".

## [Modificar] Lengas

Montcarles (o ancianament Li Espelugas) es un dei quartiers dont si parla mai tradicionalament l'occitan niçard, ja que lo ligur monegasc si parla puslèu au quartier centrau de La Ròca, segon li enquistas lingüistiqui de Carles de Tortolon e de Ramon Arveiller.

## [Modificar] Activitats

Montcarles acuelhe lo Circuit de Montcarles , dont si debana lo Grand Prèmi de Mónegue de Formula 1. Finda aubèrga d'autres rescòntres coma aquelu de bòxa que valon per lo campionat dau mond, de desfilats de mòda e divèrs eveniments.

Montcarles, durant de decennis, s'es fach vesitar per de membres dei familhas reiali, d'estelas dau cinèma e de personas comuni. James Bond, l'espion britanic protagonista dei romans famós de Ian Fleming e dei filmes que se'n son inspirats, dins lo detalh, es un client assidú dau casinò de Montcarles. En lo 1873, Joseph Jaggers venguèt l'òme que desvalisèt Montcarles en capitalizant sobre la descobèrta d'un desequilibri dins una dei ròdas dei taulas de rotleta dau casinò.

Sovent creson que Montcarles seria la capitala dau Principat de Mónegue, mas tot lo principat si compaua de fach de la comuna unenca de Mónegue, e Montcarles es basta un quartier d'aquela comuna.

## [Modificar] Imatges

Clicatz sus una vinheta per l'agrandir.

Lo Casinò de nuech | Montcarles | Montcarles | Montcarles
Montcarles | Jardins dau Casinò

Recuperat(ada) de "http://oc.wikipedia.org../../../m/o/n/Montcarles.html"

Categorias de la pagina: Mónegue

##### Views

- Article
- Discussion
- Version actuala

##### Recercar

##### Autras lengas

- Deutsch
- English
- Español
- Esperanto
- Euskara
- Français
- Bahasa Indonesia
- Íslenska
- Italiano
- Lietuvių
- Nederlands
- 日本語
- Norsk (bokmål)
- Polski
- Português
- Русский
- Svenska
- 中文